Document ID: 32011D0421

DECIZIA DE PUNERE ÎN APLICARE 2011/421/PESC A CONSILIULUI
din 18 iulie 2011
de punere în aplicare a Deciziei 2010/145/PESC de reînnoire a măsurilor stabilite în sprijinul punerii efective în aplicare a mandatului Tribunalului Penal Internațional pentru Fosta Iugoslavie (TPII)
CONSILIUL UNIUNII EUROPENE,
având în vedere Tratatul privind Uniunea Europeană, în special articolul 31 alineatul (2),
având în vedere Decizia 2010/145/PESC a Consiliului din 8 martie 2010 de reînnoire a măsurilor stabilite în sprijinul punerii efective în aplicare a mandatului Tribunalului Penal Internațional pentru Fosta Iugoslavie (TPII) (1), în special articolul 2,
întrucât:
(1)
Prin Decizia 2010/145/PESC, Consiliul a reînnoit măsurile menite să împiedice intrarea pe teritoriile statelor membre sau tranzitarea acestora de către persoane implicate în activități care ajută persoane aflate în libertate și puse sub acuzare de către Tribunalul Penal Internațional pentru fosta Iugoslavie (TPII) să continue să se sustragă justiției, sau care acționează prin orice alte mijloace într-un mod care ar putea obstrucționa punerea în aplicare efectivă de către TPII a mandatului său.
(2)
În urma transferului domnului Ratko MLADIC în custodia TPII la 31 mai 2011, anumite persoane care au legături cu domnul MLADIC ar trebui eliminate de pe lista din anexa la Decizia 2010/145/PESC.
(3)
Lista din anexa la Decizia 2010/145/PESC ar trebui modificată în consecință,
ADOPTĂ PREZENTA DECIZIE:
Articolul 1
Anexa la Decizia 2010/145/PESC se înlocuiește cu anexa la prezenta decizie.
Articolul 2
Prezenta decizie întră în vigoare la data adoptării.
Adoptată la Bruxelles, 18 iulie 2011.

Labels: 13
18
11
5